เร่งส่งกม.ล้มละลายใหม่ ลุ้นอันดับทำธุรกิจไทยดีขึ้น
โดย...ทีมข่าวการเงินโพสต์ทูเดย์ราชกิจจานุเบกษาเผยแพร่เมื่อวันที่ 4 เม.ย. ว่า พล.อ.ประยุทธ์ จันทร์โอชา หัวหน้าคณะรักษาความสงบแห่งชาติ (คสช.) ได้ใช้มาตรา 44 แก้ไขเพิ่มเติมกฎหมายเพื่ออำนวยความสะดวกในการประกอบธุรกิจ โดยหนึ่งในนั้นมีการแก้ไขเพิ่มเติม พ.ร.บ.ล้มละลาย รวมอยู่ด้วย รื่นวดี สุวรรณมงคล อธิบดีกรมบังคับคดี กล่าวว่า จากการที่ธนาคารโลก จะเข้ามาประเมินการจัดอันดับความยากง่ายในการประกอบธุรกิจของไทยในเดือน พ.ค.นี้ ขณะที่การแก้ไขกฎหมายต่างๆ ยังอยู่ในกระบวนการ จึงมีการเสนอให้รัฐบาลใช้อำนาจตามมาตรา 44 แก้ไขเพิ่มเติม&nbsp;สำหรับในส่วนของกรมบังคับคดีนี้ มาตรา 44 ได้มีการแก้ไข พ.ร.บ.ล้มละลายในส่วนที่คณะรัฐมนตรี (ครม.) ได้ให้ความเห็นชอบเมื่อวันที่ 27 ธ.ค. 2559 และคณะกรรมการกฤษฎีกาได้มีการพิจารณาแล้ว ประกอบด้วย แก้ไขมาตรา 90/12 (6) ห้ามไม่ให้เจ้าหนี้มีประกันบังคับชำระหนี้เอาแก่ทรัพย์สินที่เป็นหลักประกัน เว้นแต่จะได้รับอนุญาตจากศาลที่รับคำร้องขอ หรือเมื่อล่วงพ้นระยะเวลาหนึ่งปีนับแต่วันที่ศาลมีคำสั่งรับคำร้องขอ ระยะเวลาดังกล่าวอาจขยายได้อีกไม่เกินสองครั้ง ครั้งละไม่เกินหกเดือนมาตรานี้เป็นการแก้ไขเพื่อให้เกิดความเชื่อมโยง
7 เม.ย. 2560

โดย...ทีมข่าวการเงินโพสต์ทูเดย์ราชกิจจานุเบกษาเผยแพร่เมื่อวันที่ 4 เม.ย. ว่า พล.อ.ประยุทธ์ จันทร์โอชา หัวหน้าคณะรักษาความสงบแห่งชาติ (คสช.) ได้ใช้มาตรา 44 แก้ไขเพิ่มเติมกฎหมายเพื่ออำนวยความสะดวกในการประกอบธุรกิจ โดยหนึ่งในนั้นมีการแก้ไขเพิ่มเติม พ.ร.บ.ล้มละลาย รวมอยู่ด้วย รื่นวดี สุวรรณมงคล อธิบดีกรมบังคับคดี กล่าวว่า จากการที่ธนาคารโลก จะเข้ามาประเมินการจัดอันดับความยากง่ายในการประกอบธุรกิจของไทยในเดือน พ.ค.นี้ ขณะที่การแก้ไขกฎหมายต่างๆ ยังอยู่ในกระบวนการ จึงมีการเสนอให้รัฐบาลใช้อำนาจตามมาตรา 44 แก้ไขเพิ่มเติม สำหรับในส่วนของกรมบังคับคดีนี้ มาตรา 44 ได้มีการแก้ไข พ.ร.บ.ล้มละลายในส่วนที่คณะรัฐมนตรี (ครม.) ได้ให้ความเห็นชอบเมื่อวันที่ 27 ธ.ค. 2559 และคณะกรรมการกฤษฎีกาได้มีการพิจารณาแล้ว ประกอบด้วย แก้ไขมาตรา 90/12 (6) ห้ามไม่ให้เจ้าหนี้มีประกันบังคับชำระหนี้เอาแก่ทรัพย์สินที่เป็นหลักประกัน เว้นแต่จะได้รับอนุญาตจากศาลที่รับคำร้องขอ หรือเมื่อล่วงพ้นระยะเวลาหนึ่งปีนับแต่วันที่ศาลมีคำสั่งรับคำร้องขอ ระยะเวลาดังกล่าวอาจขยายได้อีกไม่เกินสองครั้ง ครั้งละไม่เกินหกเดือนมาตรานี้เป็นการแก้ไขเพื่อให้เกิดความเชื่อมโยงกับ พ.ร.บ.หลักประกันทางธุรกิจ ของกรมพัฒนาการค้า กระทรวงพาณิชย์ที่ออกไปก่อนหน้านี้ และเป็นหนึ่งในตัวชี้วัดตามกรอบความยากง่ายในการประกอบธุรกิจ เนื่องจากก่อนหน้าจะมีการแก้ไขกฎหมาย เจ้าหนี้ที่มีหลักประกันตาม พ.ร.บ.หลักประกันทางธุรกิจไม่มีความชัดเจนว่าจะถูกพักชำระหนี้ระหว่างที่ลูกหนี้อยู่ในแผนฟื้นฟูฯ ระยะเวลายาวนานมากน้อยเพียงไรทั้งนี้ หลังจากปรับปรุงกฎหมายแล้ว เมื่อศาลมีคำสั่งฟื้นฟูกิจการลูกหนี้ เจ้าหนี้จะขอรับชำระหนี้ได้ภายใน 1 หรือขอขยายได้ แต่รวมแล้วไม่เกิน 2 ปีนอกจากนี้ เพื่อเชื่อมโยงกับ พ.ร.บ.หลักประกันทางธุรกิจ ยังได้มีการแก้ไขมาตรา 90/14 ทวิ “ในกรณีทรัพย์สินที่เป็นหลักประกัน มีสภาพเป็นของสดเสียได้หรือหากหน่วงช้าไว้จะเป็นการเสี่ยงต่อความเสียหาย หรือค่าใช้จ่ายในการเก็บรักษาจะเกินส่วนกับค่าของทรัพย์สินเจ้าหนี้มีประกันอาจจำหน่ายทรัพย์สินดังกล่าวแล้วเก็บเงินไว้แทน” ซึ่งแต่เดิมไม่มีการเขียนไว้ในกฎหมายขณะเดียวกัน ได้มีการแก้ไขมาตรา 90/46 เกี่ยวกับมติในการยอมรับแผน โดยให้เจ้าหนี้ใช้เสียงในการลงมติมีจำนวนไม่น้อยกว่า 2 ใน 3 ของจำนวนหนี้ทั้งหมด และเมื่อนับรวมกับจำนวนหนี้ของเจ้าหนี้ที่ยอมรับแผนในที่ประชุมเจ้าหนี้ทุกกลุ่มแล้ว มีจำนวนไม่น้อยกว่า 50% ของจำนวนหนี้ ซึ่งถือว่าใช้เสียงเจ้าหนี้ในการลงมติลดลงจากกฎหมายเดิมที่ต้องใช้เสียง 3 ใน 4 หรือ 75% ของจำนวนหนี้ทั้งหมด ช่วยให้การลงคะแนนง่ายขึ้น รวดเร็วขึ้นและสุดท้าย เป็นการเพิ่มเติมในกฎหมายมาตรา 148 /1 ในหมวดเจ้าพนักงานพิทักษ์ทรัพย์ (จพท.) ทั้งนี้เพื่อให้ จพท.สามารถโฆษณาคำสั่งหรือคำพิพากษาของศาล หรือประกาศคำสั่งของ จพท.ทางสื่ออิเล็กทรอนิกส์สาธารณะได้ นอกเหนือจากการประกาศในหนังสือพิมพ์ โดยให้ถือว่าเมื่อมีการประกาศทางหนังสือพิมพ์หรือสื่ออิเล็กทรอนิกส์แล้ว ให้สันนิษฐานไว้ก่อนว่า บุคคลทุกคนได้ทราบว่ามีคำสั่งนั้นอธิบดีกรมบังคับคดี ระบุว่า การเพิ่มเติมกฎหมายดังกล่าว นอกจากจะเป็นไปตามนโยบายไทยแลนด์ 4.0 แล้ว ยังช่วยให้ประกาศของ จพท.มีความรวดเร็ว ประหยัดค่าใช้จ่าย ตอบโจทย์การประเมินของธนาคารโลก ในประเด็นการรวบรวมทรัพย์สินให้แก่เจ้าหนี้ ซึ่งเป็นหนึ่งในตัวชี้วัดความยากง่ายในการประกอบธุรกิจด้วยทั้งนี้ กรมบังคับคดี ได้ส่งเรื่องการแก้ไขเพิ่มเติมกฎหมายล้มละลายเพื่ออำนวยความสะดวกในการประกอบธุรกิจดังกล่าว ไปให้ธนาคารโลกเพื่อเป็นข้อมูลเพิ่มเติมแล้ว เพื่อให้ธนาคารโลกใช้ประกอบในการวิเคราะห์และเข้ามาประเมินความยากง่ายในการประกอบธุรกิจในเดือน พ.ค.ที่จะถึงนี้